recursal/SuperWikiNEXT-32B huggingface dataset:
ภาพละครภาษาจีน
**มีดบินกรีดฟ้า** (จีน: 飛刀又見飛刀 อังกฤษ: The Legend of Flying Daggers) เป็นละครโทรทัศน์จีนกำลังภายใน สร้างขึ้นเมื่อปี ค.ศ. 2016 เป็นละครที่สร้างมาจากเรื่อง ฤทธิ์มีดสั้น ของโก้วเล้ง นำแสดงโดย หลิว ข่ายเวย, หยาง หรง, หวง หมิง, กวน จื้อปิน, อู๋ หยิ่งเจี๋ย ออกอากาศทางช่อง 3 ต่อจากละครเรื่อง บูเช็คเทียน

เนื้อเรื่องย่อ
--------------

ในอดีต "ลี้น้อยมีดบิน" ลี้คิมฮวงกับเซี่ยงกัวกิมฮ้งเจ้าสำนักกิมงึ้ง หลังจากที่ทั้งสองคนประลองยุทธตัดสินความเป็นความตายกันแล้ว เซี่ยงกัวกิมฮ้งเสียชีวิต ลี้คิมฮวงหายสาบสูญ แต่ ลี้ไฮว หลานชายของลี้คิมฮวง กลับเป็นลูกชายของลี้มั่งแชกับเซี่ยงกัวเซียงลูกสาวของเซี่ยงกัวกิมฮ้ง เซี่ยงกัวเซียงจู่ๆก็ถูกฆ่าตายอย่างอนาถ และสืบเนื่องที่กล่าวขานกันว่าในมือของเซี่ยงกัวเซียงมีขุมทรัพย์ของสำนักกิมงึ้งซุกซ่อนอยู่ ด้วยเหตุนี้เองทำให้ฐานะของลี้ไฮวถูกเปิดเผย 

ในช่วงคับขัน ลี้ไฮวได้รับการช่วยชีวิตจาก ซิไฉ่เย่ หญิงสาวลึกลับครั้งแล้วครั้งเล่า ลี้ไฮว,ซิไฉ่เย่, ลี้เจี่ย และ เหล่งอิก ยังมี ปึงคอค่อ หญิงสาวที่หมั้นหมายแต่เด็ก ร่วมกันตามหาศัตรูที่ฆ่าแม่ ทุกคนร่วมแรงร่วมใจกันจนก่อเกิดมิตรภาพที่แนบแน่น ลี้ไฮวและซิไฉ่เย่ ฝ่าฟันอุปสรรคด้วยกันจนก่อเกิดเป็นความรัก ถึงกับตัดสินใจถอนตัวจากยุทธภพ แต่ด้วยความบังเอิญกลับพบว่าซิไฉ่เย่และตนเองมีความแค้นที่ฆ่าพ่อซึ่งไม่สามารถอยู่ร่วมโลกกันได้ 

ลี้เจี่ยเพื่อปึงคอค่อแล้ว ต้องผิดใจกลายเป็นศัตรูกับลี้ไฮว ลี้มั่งแชเพื่อที่จะรักษาเกียรติภูมิของตระกูลเอาไว้ จึงออกคำสั่งให้ลี้ไฮวเป็นตัวแทนสกุลลี้ประลองยุทธตัดสินแพ้ชนะกับซิไฉ่เย่ ในช่วงที่กำลังแตกหักนั่นเอง คู่รักคู่หนึ่งต้องเผชิญกับความรักและโศกนาฏกรรม กระทั่งความจริงทั้งหมดปรากฏ คนทั้งสองปรับความเข้าใจกันได้ คืนดีกันดังเดิม

นักแสดงนำ
---------

* หลิว ข่ายเวย รับบท ลี้ไฮว
* หยาง หรง รับบท ซื่อ ไฉ่เย่
* หวง หมิง รับบท ลี้ เจีย
* กวน จื้อปิน รับบท เหล่งอิก
* อู๋ หยิ่งเจี๋ย รับบท ปึง คอค่อ

อ้างอิง
-------

แหล่งข้อมูลอื่น
---------------

* มีดบินกรีดฟ้า ที่ซินล่างเวย์ปั๋ว (ในภาษาจีน)
**พระเจ้าทันใจ** หมายถึงพระพุทธรูปที่สามารถสร้างเสร็จภายใน 1 วัน พุทธศาสนิกชนจึงเชื่อว่ามีพระพุทธานุภาพ ที่จะสามารถบันดาลให้เกิดโชคลาภ และความสมปรารถนาได้ทันอกทันใจเมื่ออธิษฐานขอพร

พระเจ้าทันใจวัดพระธาตุลำปางหลวง

วัดพระเจ้าทันใจ
---------------

วัดพระเจ้าทันใจ:เป็นวัดสำคัญทางภาคเหนือ นิยมสร้างพระพุทธรูปที่เรียกว่า *"พระเจ้าทันใจ"* ซึ่งหมายถึง พระพุทธรูปที่ใช้เวลาสร้างได้สำเร็จภายใน 1 วัน กล่าวคือ จะเริ่มพิธีตั้งแต่หลังหกทุ่มเป็นต้นไป จนสามารถสร้างองค์พระได้สำเร็จก่อนพระอาทิตย์ตกดิน (ก่อนเวลา 18.00 น.) ของวันถัดไป ถ้าสร้างไม่เสร็จถือเป็นพระพุทธรูปธรรมดาทั่วไป และสามารถทำพิธีพุทธาภิเษกได้ในเย็นอีกวันหนึ่ง ทั้งนี้เนื่องจากการสร้างพระพุทธรูปนั้น มักจะมีขั้นตอน และพิธีกรรมที่ละเอียดซับซ้อน การสร้างพระพุทธรูป และสามารถทำพิธีพุทธาภิเษกได้สำเร็จภายใน 1 วัน จึงถือว่าเป็นเรื่องมหัศจรรย์ จึงเชื่อกันว่าเป็นเพราะพระพุทธานุภาพ และอานุภาพแห่งเทพยดาที่บันดาลให้พิธีกรรมสำเร็จโดยปราศจากอุปสรรค ดังนั้นพุทธศาสนิกชนจึงถือว่าพระเจ้าทันใจเป็นพระพุทธรูปที่จะบันดาลความสำเร็จให้แก่ผู้อธิษฐานขอพรได้อย่างทันอกทันใจ

การสร้างพระเจ้าทันใจนั้น มีลักษณะที่แปลกกว่าการสร้างพระพุทธรูปอื่นๆ กล่าวคือจะมีการบรรจุหัวใจพระเจ้า คล้ายกับหัวใจของมนุษย์ ตลอดจนการบรรจุวัตถุมงคลสิ่งของมีค่าไว้ในองค์พระพุทธรูปด้วย และในช่วงระยะเวลาที่กำลังปั้น จะต้องมีการเจริญพระพุทธมนต์ของพระสงฆ์ตลอดทั้งคืนจนสว่างด้วย

โดยทั่วไปพระเจ้าทันใจนิยมสร้างเป็นพระพุทธรูปปางมารวิชัย แต่วัดที่มีการสร้างพระเจ้าทันใจที่มีพระพุทธลักษณะต่างจากที่อื่นคือ วัดพระบรมธาตุหริภุญไชย ที่องค์พระเจ้าทันใจมีลักษณะเป็นพระพุทธรูปประทับยืน พระหัตถ์ทั้งสองวางซ้อนกันอยู่เบื้องหน้า
เกิด**เหตุระเบิด**ขึ้นหลายจุดทางตอนเหนือของไนจีเรีย เมื่อวันที่ 25 ธันวาคม พ.ศ. 2554 เกิดเหตุระเบิดและยิงกันที่โบสถ์ในมาดัลลา จอส กาดากา และดามาทูรู มีรายงานผู้เสียชีวิตทั้งสิ้น 39 คน โบโกฮารัม กลุ่มมุสลิมในไนจีเรีย ภายหลังอ้างความรับผิดชอบ

เหตุระเบิด
----------

### มาดัลลา

เหตุโจมตีที่โบสถ์คาทอลิกเซนต์เทเรซาในมาดัลลาทำให้มีผู้เสียชีวิตอย่างน้อย 35 คน และอีก 52 คนได้รับบาดเจ็บ มาดัลลาเป็นเมืองบริวารของกรุงอาบูจา ตั้งอยู่ห่างจากใจกลางนคร 40 กิโลเมตร ผู้ประสานงานกับองค์การบริหารภัยพิบัติแห่งชาติ (NEMA) ท้องถิ่นยืนยันยอดผู้เสียชีวิต

โฆษก NEMA แถลงว่า เหตุระเบิดที่มาดัลลาเกิดขึ้นบนถนนนอกโบสถ์ เขาเสริมว่าโบสถ์ซึ่งจุคนได้ 1,000 คน ได้รับความเสียหายรุนแรงจากเหตุระเบิด พยานว่า หน้าต่างของบ้านที่อยู่ใกล้เคียงแตกละเอียดจากแรงระเบิด เจ้าหน้าที่ที่โรงพยาบาลท้องถิ่นว่า อาการของผู้ได้รับบาดเจ็บจำนวนมากสาหัส ผู้ประสานงาน NEMA แถลงว่า ฝูงชนโกรธแค้น ซึ่งรวมตัวกันที่จุดเกิดระเบิด ขวางคนงานฉุกเฉินมิให้เข้าไปข้างใน

### จอส

เกิดเหตุระเบิดลูกที่สองที่โบสถ์ภูเขาแห่งไฟและปาฏิหาริย์ในจอส ทำให้มีผู้เสียชีวิตหนึ่งคน

โฆษกรัฐบาลแถลงว่า ภายหลังมือปืนยิงปืนเข้าใส่ตำรวจผู้กำลังเฝ้ารักษาพื้นที่ ทำให้มีเจ้าหน้าที่ตำรวจเสียชีวิตหนึ่งนาย ระเบิดอีกสองลูกถูกพบในอาคารใกล้เคียงและถูกปลดชนวน

### กาดากาและดามาทูรู

มีรายงานเกิดเหตุระเบิดสองครั้งในนครดามาทูรูและอีกลูกหนึ่งที่โบสถ์ในเมืองกาดากาทางตะวันออกเฉียงเหนือ การโจมตีอย่างน้อยหนึ่งครั้งในดามาทูรูเป็นฝีมือของมือระเบิดคาร์บอมบ์ฆ่าตัวตาย ซึ่งชนเข้าใส่อาคารอันเป็นที่ตั้งของกองบัญชาการความมั่นคงของรัฐ มีผู้เสียชีวิตในเหตุระเบิดอย่างน้อยสามคน แม้ผู้บัญชาการทหารอาวุโสที่เชื่อกันว่าตกเป็นเป้า รอดชีวิต

อ้างอิง
-------

1. 1 2 3  "Christmas attacks in Nigeria by Muslim sect kill 39". *USA Today \\ AP*. 25 December 2011. สืบค้นเมื่อ 25 December 2011.
2. 1 2  "28 killed in Nigeria church blasts". DNA. 25 December 2011. สืบค้นเมื่อ 25 December 2011.
3. ↑  "Explosions Rip Through Churches in Nigeria". *New York Times*. 25 December 2011. สืบค้นเมื่อ 25 December 2011.
4. ↑  "Nigeria churches hit by blasts during Christmas prayers". BBC. 25 December 2011. สืบค้นเมื่อ 25 December 2011.
5. ↑  "Radical Muslim sect claims bomb attacks on Nigerian churches; at least 25 killed". *Washington Post*. 25 December 2011. คลังข้อมูลเก่าเก็บจากแหล่งเดิมเมื่อ 2019-04-02. สืบค้นเมื่อ 25 December 2011.
6. ↑  "Christmas bombs target Nigeria churches". *Al Jazeera*. 25 December 2011. สืบค้นเมื่อ 25 December 2011.
**ทิวเขาขุนตาน** เป็นเป็นชื่อของทิวเขาที่อยู่ทางภาคเหนือของประเทศไทย เป็นทิวเขาที่มีระบบภูเขาเชื่อมต่อกับทิวเขาแดนลาว และเป็นส่วนหนึ่งของทิวเขาชาน แต่วางตัวตามแนวเหนือ-ใต้ ขนานกับทิวเขาถนนธงชัยและทิวเขาอินทนนท์

"ขุนตาน" เป็นชื่อที่ตั้งตามชื่อดอยสูงสุดของทิวนี้ คือยอดดอยขุนตาล (สะกดด้วย ล) ปัจจุบันอยู่ในเขตอุทยานแห่งชาติดอยขุนตาล

ตัวสะกดชื่อ
-----------

สำหรับการสะกดชื่อนั้น เดิมชื่อสถานที่ในบริเวณนี้ทั้งหมดสะกดว่า *ขุนตาน* (ใช้ น สะกด) โดย *ตาน* ในภาษาล้านนาแปลว่าการให้ทาน *ขุนตาน* จึงแปลว่า "ขุนผู้โอยทาน" หรือ "เจ้าเมืองผู้ใจบุญสุนทาน" นอกจากนี้ ขุนตานยังเป็นพระนามเดิมของพระยาเบิก อดีตเจ้าผู้ครองนครลำปางอีกด้วย แต่ต่อมาปรากฏว่าในแผนที่ของกรมแผนที่ทหารเขียนเป็น *ขุนตาล* (ใช้ ล สะกด) (*ตาล* เป็นคำภาษาไทย แปลว่า "ต้นตาล") ซึ่งทางราชการก็ได้ยึดถือกันให้ใช้ตามนั้นในชื่อสถานที่ที่ตั้งขึ้นในภายหลังว่า *ขุนตาล* เช่น อุทยานแห่งชาติดอยขุนตาล (ซึ่งจัดตั้งเป็นอุทยานหลังการใช้ ล สะกด) ส่งผลให้ชื่อยอดดอยซึ่งอยู่ในเขตอุทยานฯ เปลี่ยนเป็น "ดอยขุนตาล" เพราะเดิมทียังสับสนระหว่าง *ขุนตาน* (ดั้งเดิม) กับ *ขุนตาล* (แผนที่ทหาร) ต่อมาเมื่อมีประกาศตั้งอุทยานฯ ลงในราชกิจจานุเบกษา ได้บัญญัติให้ใช้ชื่อว่า "ขุนตาล" ชื่อดอยจึงเป็น "ขุนตาล" อย่างถาวร

แต่กระนั้น สถานที่ที่สร้างก่อนหน้า เช่น ศูนย์บริการทางหลวงขุนตาน อุโมงค์ขุนตาน สถานีรถไฟขุนตาน ศาลเจ้าพ่อขุนตาน และในชื่อหมู่บ้านขุนตาน ก็ยังคงใช้ น สะกด รวมถึงชื่อทิวเขาขุนตาน ซึ่งกินพื้นที่กว้างกว่าเขตอุทยานและจัดตั้งมาก่อน แต่ก็อนุโลมให้ใช้ ล สะกดแทนได้ 

"ขุนตาล" จึงเป็นชื่อของอุทยานแห่งชาติและยอดดอย (ตามแผนที่ทหารและราชกิจจานุเบกษา[]) และ "ขุนตาน" คือชื่อสถานที่ในบริเวณทิวเขาขุนตานที่เหลือทั้งหมด

รูปภาพ
------

* ตัวเมืองเชียงใหม่และทิวเขาขุนตาน มองจากดอยสุเทพตัวเมืองเชียงใหม่และทิวเขาขุนตาน มองจากดอยสุเทพ
* ป้ายบอกทางไปอุทยานแห่งชาติดอยขุนตาลป้ายบอกทางไปอุทยานแห่งชาติดอยขุนตาล
* โรงช้าง ศูนย์อนุรักษ์ช้างไทย อำเภอห้างฉัตร จังหวัดลำปางโรงช้าง ศูนย์อนุรักษ์ช้างไทย อำเภอห้างฉัตร จังหวัดลำปาง
* ศาลเจ้าพ่อขุนตาน (พระยาเบิก)ศาลเจ้าพ่อขุนตาน (พระยาเบิก)

ดูเพิ่ม
-------

* อุทยานแห่งชาติดอยขุนตาล

อ้างอิง
-------

1. ↑  ผศ.นงรัตน์ พยัคฆันตร. **ภูมิศาสตร์การท่องเที่ยวไทย.** มหาวิทยาลัยราชภัฏสวนดุสิต พ.ศ. 2528 (ปรับปรุง พ.ศ. 2549)
2. ↑  *ดอยขุนตาล (Doi Khun Tan)*, สำนักอุทยานแห่งชาติ, สืบค้นเมื่อ 9 กรกฎาคม 2561 `{{citation}}`: ตรวจสอบค่าวันที่ใน: `|accessdate=` (help)
3. ↑  ตำบลทาปลาดุก อำเภอแม่ทา จังหวัดลำพูน
4. ↑  ผศ.นงรัตน์ พยัคฆันตร. **ภูมิศาสตร์การท่องเที่ยวไทย.** มหาวิทยาลัยราชภัฏสวนดุสิต พ.ศ. 2528 (ปรับปรุง พ.ศ. 2549)

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ทิวเขาขุนตาล**

* แผนที่และภาพถ่ายทางอากาศของ ทิวเขาขุนตาน
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 19°05′00″N 99°20′30″E﻿ / ﻿19.083333°N 99.341667°E﻿ / 19.083333; 99.341667

| * ด
* ค
* ก
ทิวเขาในประเทศไทย |
| --- |
| 
* จันทบุรี
* ดงพญาเย็น
* แดนลาว
* ตะนาวศรี
* ถนนธงชัย
	+ ถนนธงชัยกลาง
	+ ถนนธงชัยตะวันตก
	+ ถนนธงชัยตะวันออก
* นครศรีธรรมราช
* บรรทัด
* ผีปันน้ำ
	+ ขุนตาน
* พนมดงรัก
* เพชรบูรณ์
* ภูเก็ต
* ภูพาน
* สันกาลาคีรี
* สันกำแพง
* หลวงพระบาง

 |
ประเทศไทยยังไม่มีกฎหมายที่ออกมาเป็นการเฉพาะสำหรับการจัดการหรืออนุรักษ์ต้นไม้ในเมืองโดยตรง มีเพียงบางมาตราในประมวลกฎหมายแพ่งและพาณิชย์ที่กล่าวถึงความรับผิดทางละเมิด เช่น มาตรา 434 ว่าด้วยความเสียหายเกี่ยวกับการบกพร่องในการปลูกหรือค้ำจุนต้นไม้หรือกอไผ่ และบทบัญญัติในบรรพ 4 หมวด 2 ว่าด้วยแดนแห่งกรรมสิทธิ์และการใช้กรรมสิทธิ์ เป็นต้น กับกฎหมายที่เกี่ยวข้องกับการรับผิดจากต้นไม้โดยอนุโลมอาจสรุปเฉพาะที่เกี่ยวกับต้นไม้ดังนี้:-

กฎหมายเกี่ยวกับสิทธิและการละเมิด
--------------------------------

* มาตรา 1344 รั้วต้นไม้ซึ่งหมายเขตที่ดิน ให้สันนิษฐานว่าเจ้าของที่ดินทั้งสองข้างเป็นเจ้าของร่วมกัน
* มาตรา 1345 เจ้าของรั้วต้นไม้ร่วมมีสิทธิ์ตัดรั้วต้นไม้ได้ถึงแนวเขตที่ดินของตน
* มาตรา 1346 ดอกผลของต้นไม้ตรงแนวเขตที่เป็นเจ้าของร่วมกันตกเป็นของเจ้าของคนละส่วนเท่ากัน และหากตัดโค่นลงก็เป็นเจ้าของไม้คนละส่วน
* มาตรา 1347 เจ้าของที่ดินมีสิทธิ์ตัดรากหรือกิ่งที่ยื่นเข้ามาและเอาไว้เสียได้ หากได้บอกผู้ครอบครองต้นไม้ให้ตัดนานพอควรแล้ว
* มาตรา 1348 ดอกผลของต้นไม้ที่หล่นตามปกติลงในที่ดินแปลงใดถือเป็นดอกผลของที่ดินแปลงนั้น

จะเห็นได้ว่ากฎหมายข้างต้นเป็นเรื่องของสิทธิและการละเมิดทั่วไปที่มีต้นไม้เข้าไปเกี่ยวข้อง อาจมีกฎหมายอื่นที่เกี่ยวกับการป่าไม้ และกฎหมายใหม่ ๆ เกี่ยวกับสิ่งแวดล้อมและระบบนิเวศมีกล่าวเกี่ยวกับต้นไม้ไว้บ้าง แต่ยังไม่ปรากฏว่ามีกฎหมายที่ตราออกมาโดยเฉพาะเพื่อการอนุรักษ์ตัวต้นไม้ไว้หรือเพื่อบังคับให้ปลูกต้นไม้ขึ้นโดยตรง

ความรับผิดทางกฎหมายจากการละเลยปล่อยให้ต้นไม้ก่ออันตราย
------------------------------------------------------

ประเด็นกฎหมายเกี่ยวกับต้นไม้มีแนวโน้มจะทวีมากขึ้นในอนาคต ตามจำนวนต้นไม้ที่ได้เร่งระดมปลูกในเมืองต่าง ๆ ในขณะนี้คือ ความรับผิดในอันตรายต่อชีวิตและทรัพย์สินอันเนื่องมาจากต้นไม้ ดังปรากฏในตามข่าวหนังสือพิมพ์บ่อยครั้ง ซึ่งส่วนใหญ่เกิดจากเจ้าของต้นไม้ผุอันตรายที่ปล่อยปละละเลยไว้ไม่ดูแลปล่อยให้เกิดอันตรายล้มทับคนบาดเจ็บหรือตาย หรือทำให้ทรัพย์สินเสียหาย ซึ่งไม่ได้เกิดจากเหตุสุดวิสัย เจ้าของต้นไม้จึงมักจะแพ้คดี ต้องชดใช้ค่าเสียหายและเสียเวลากับคดีความ หากเจ้าของเอาใจใส่ดูแลต้นไม้อย่างถูกต้อง เมื่อเกิดล้มทับคนหรือทรัพย์สินเสียหายอันเนื่องมาจากลมพายุที่รุนแรงผิดปกติก็ไม่ต้องรับผิดตามกฎหมายเนื่องจากเป็นเหตุสุดวิสัย จึงน่าวิตกว่าต้นไม้ที่กรุงเทพมหานคร เทศบาล และอบต. ต่าง ๆ ที่ปลูกไปแล้วนับล้านต้นด้วยต้นไม้ที่ไม่ได้มาตรฐาน และด้วยการดูแลรักษาและตัดแต่งผิดวิธี ซึ่งย่อมสร้างปัญหาให้เจ้าของเมื่อโตเต็มที่ ในต่างประเทศ ค่าใช้จ่ายในการสู้คดีและชดใช้ค่าเสียหายจากต้นไม้อันตรายมีสูงมากกว่าการจัดหาต้นไม้ดี ๆ มาปลูกและค่าจัดตั้งและดำเนินงานหน่วยงานป่าไม้ในเมืองหลายเท่า

ปัจจุบัน ต้นไม้มีความสำคัญต่อเมืองมากขึ้นเป็นลำดับ มีการรณรงค์การสร้าง "ป่าไม้ในเมือง" (urban forestry) เพื่อลดปัญหามลพิษ ดังนั้น ต่างประเทศจึงออกกฎหมายส่งเสริมให้มีการปลูกและดูแลรักษาต้นไม้อย่างจริงจัง เพราะกฎหมายที่ดีและทันสมัยจะทำให้การพัฒนาบ้านเมืองรุดหน้าอย่างสอดคล้องและกลมกลืนกับธรรมชาติ

อ้างอิง
-------

* เดชา บุญค้ำ *ต้นไม้ใหญ่ในงานก่อสร้างและพัฒนาเมือง* สำนักพิมพ์แห่งจุฬาลงกรณ์มหาวิทยาลัย กรุงเทพมหานคร พ.ศ. 2543
**ตริสตัน ซารา** (โรมาเนีย: *Tristan Tzara*; 16 เมษายน ค.ศ. 1896 – 25 ธันวาคม ค.ศ. 1963) เป็นกวีและนักเขียนชาวฝรั่งเศส/โรมาเนีย เป็นหนึ่งในศิลปินที่ก่อตั้งคติดาดา

ประวัติ
-------

ตริสตัน ซารา เกิดเมื่อ ค.ศ. 1896 ในครอบครัวชาวยิว เขาเข้าเรียนที่โรงเรียนประจำในบูคาเรสต์ ขณะที่เรียนในระดับมัธยม ซาราก็ได้พบกับอีออน วีเนอา และมาร์เซล ยันโค ซึ่งมีความสนใจในบทกวีภาษาฝรั่งเศสเช่นเดียวกับเขา ทั้งสามคนได้ร่วมกันก่อตั้งนิตยสาร *Simbolul* แต่ต่อมาในปี ค.ศ. 1915 ซาราก็ถูกส่งไปเรียนปรัชญาที่ซูริก บทกวีแรกของเขาตีพิมพ์ในชื่อ '"ตริสตัน ซารา" (ซารา ในภาษาโรมาเนีย แปลว่า แผ่นดิน) หลังจากนั้นไม่นาน ซารา, ยันโค และพี่ชายของเขา ฌอร์ฌ ก็เข้าร่วมงานเลี้ยงที่ Cabaret Voltaire ที่นั่นเองที่จุดประกายความคิดในการสร้างขบวนการทางศิลปะใหม่ให้แก่เขา ในปี ค.ศ. 1918 ซาราได้ออกแถลงการณ์ดาดา เขาเดินทางไปปารีสเพื่อเผยแพร่แนวคิดนี้ แต่ไม่ได้รับการยอมรับมากนัก ต่อมาเมื่อสงครามโลกครั้งที่สองปะทุ เขาเข้าเป็นส่วนหนึ่งในฝ่ายต่อต้านนาซีเยอรมนีอีกด้วย และยังคงประชาสัมพันธ์คติดาดาอยู่เสมอ ๆ ตริสตัน ซาราเสียชีวิตในปารีส เมื่อ ค.ศ. 1963 ขณะมีอายุได้ 67 ปี

อ้างอิง
-------

1. ↑  Tristan Tzara 1896 - 1963 Dadart
2. ↑  How to pronounce Tristan Tzara (Romanian/Romania) - PronounceNames.com
3. ↑  Tristan Tzara Dada Artist

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ตริสตัน ซารา
หัวเฮราเคลียซึ่งคงเป็นรูปของเซแทร็ปชาวจักรวรรดิอะคีเมนิดคนหนึ่งในเอเชียไมเนอร์เมื่อปลายศตวรรษที่ 6 ก่อนคริสต์ศักราช โดยน่าจะเป็นเซแทร็ปในสังกัดพระเจ้าดาไรอัสที่ 1
**เซแทร็ป** หรือ **แซแทร็ป** (อังกฤษ: satrap) เป็นตำแหน่งผู้ปกครองมณฑลในสมัยจักรวรรดิมีดิซ (Medes) และอะคีเมนิด (Achaemenid) รวมถึงจักรวรรดิอื่น ๆ ที่สืบทอดกันมา เช่น แซสซานิด (Sassanid) และเฮลเลนิสต์ (Hellenist) เขตปกครองของเซแทร็ปเรียกว่า **เซทระพี** (satrapy)

แม้มีสิทธิปกครองตนเองอยู่พอสมควร แต่เซแทร็ปก็ยังมีฐานะเป็นอุปราชของกษัตริย์ คำนี้ภายหลังกลายเป็นมีความหมายถึงทรราชหรือความโอ่อ่าแบบอวดอ้าง และในการใช้งานสมัยใหม่สามารถสื่อถึงเจ้าประเทศราช หรือเจ้าเมืองขึ้น ซึ่งส่วนใหญ่มักแฝงความหมายถึงการทุจริต

ศัพทมูล
-------

ภาษาอังกฤษรับคำว่า "satrap" ผ่านคำว่า "satrapes" ในภาษาละติน ซึ่งมีที่มาจากคำว่า "satrápēs" (σατράπης) ในภาษากรีกโบราณ อันยืมมาจากคำว่า "\*xšaθra-pā/ă-" ในภาษาอิหร่านเก่า ในภาษาเปอร์เซียเก่า (ภาษาทางการของจักรวรรดิอะคีเมนิด) มีการบันทึกคำว่า "xšaçapāvan" (𐎧𐏁𐏂𐎱𐎠𐎺𐎠, แปลว่า "ผู้พิทักษ์มณฑล") เอาไว้ ส่วนรูปภาษาเมเดียเขียนใหม่เป็น "\*xšaθrapāwan-" คำนี้ยังร่วมเชื้อสายกับคำว่า "kṣatrapal" (क्षेत्रपाल) ในภาษาสันสกฤต

ในภาษาพาร์เทียน (ภาษาของจักรวรรดิพาร์เทีย) และภาษาเปอร์เซียกลาง (ภาษาของจักรวรรดิแซสซานิด) คำนี้ได้รับการบันทึกไว้ในรูป "šahrab" กับ "šasab" ตามลำดับ

คำว่า "xšaθrapāvan" มีคำสืบทอด คือ "shahrbān" (شهربان) ในภาษาเปอร์เซียสมัยใหม่ แต่องค์ประกอบของคำนี้ผ่านการเปลี่ยนแปลงด้านความหมายแล้ว ทำให้ปัจจุบันคำนี้มีความหมายใหม่เป็น "ผู้รักษาเมือง" (*shahr* [شهر] แปลว่า "เมือง" + *bān* [بان] หมายถึง "ผู้รักษา")

อ้างอิง
-------

1. ↑  Cahn, Herbert A.; Gerin, Dominique (1988). "Themistocles at Magnesia". *The Numismatic Chronicle*. **148**: 13–20. JSTOR 42668124.
2. 1 2  "Satrap". *Dictionary.com*. Dictionary.com. 2022. สืบค้นเมื่อ 2022-07-16.
3. ↑  "Satrap". *Free Merriam-Webster Dictionary*. Merriam-Webster. สืบค้นเมื่อ 2012-01-26.
4. ↑  "Satrapy". *Dictionary.com*. Dictionary.com. 2022. สืบค้นเมื่อ 2022-07-16.
5. ↑  "satrap". *Oxford English Dictionary*.
6. ↑  Trollope, Anthony (12 May 2011). *The Eustace Diamonds* (ภาษาอังกฤษ). Oxford: Oxford University Press. p. 626. ISBN 978-0-19-162041-6. สืบค้นเมื่อ 28 November 2020.
7. ↑  Butterfield, Jeremy, บ.ก. (2015). "satrap". *Fowler’s Dictionary of Modern English Usage* (4 ed.). Oxford University Press. p. 724. ISBN 978-0-19-966135-0.
8. ↑  "Greece xi - xii. Persian Loanwords and Names in Greek". *iranicaonline.org*. 2017. คลังข้อมูลเก่าเก็บจากแหล่งเดิมเมื่อ 2017-05-17. สืบค้นเมื่อ 2017-05-07.
9. ↑  Bukharin, Mikhail. "[Towards the Discussion on the Language of the Scythians: The Transition of OIr \*xš- > \*s- and its Reflection in the Ancient Greek] К дискуссии о языке скифов: переход др.ир. \*xš- > \*s- и его отражение в древнегреческом". *Проблемы Истории, Филологии, Культуры. 2013. 2. В честь 60-летия В.Д. Кузнецова. С. 263–285*.
10. ↑  MacKenzie, David Neil (1971). "šasab". *A Concise Pahlavi Dictionary*.

|  |  |
| --- | --- |
| ฐานข้อมูลการควบคุมรายการหลักฐาน: ประจำชาติ แก้ไขสิ่งนี้ที่วิกิสนเทศ | 
* เยอรมนี
* เช็กเกีย

 |
**ปลาชะโอนถ้ำ** หรือ **ปลาชะโอนถ้ำวังบาดาล** (อังกฤษ: Cave sheatfish; ชื่อวิทยาศาสตร์: *Pterocryptis buccata*) เป็นปลาน้ำจืดชนิดหนึ่ง ในวงศ์ปลาเนื้ออ่อน (Siluridae) 

เป็นปลาที่มีถิ่นอาศัยเพียงถิ่นเดียว มีลำตัวสีขาวเผือกอมเหลืองทั้งตัวคล้ายภาวะผิวเผือก ตามีขนาดเล็กมากและเป็นสีแดง โดยสามารถแบ่งออกได้เป็น 2 กลุ่มใหญ่ ๆ คือ กลุ่มที่พบในถ้ำวังบาดาล ภายในอุทยานแห่งชาติเอราวัณ อำเภอไทรโยค จังหวัดกาญจนบุรี ซึ่งปลากลุ่มนี้จะมีลักษณะดังที่กล่าวข้างต้น และกลุ่มที่อยู่นอกถ้ำหรือพบในถ้ำอื่น จะมีลำตัวสีเทาอมน้ำตาลเท่านั้น

มีขนาดยาวเต็มที่ประมาณ 20 เซนติเมตร ถูกค้นพบครั้งแรกในปี พ.ศ. 2529 ในถ้ำวังบาดาล ในอำเภอไทรโยค จังหวัดกาญจนบุรี ซึ่งลักษณะของปากถ้ำเป็นช่องเขาขนาดเล็กบนเขา และวนลึกลงไปจนถึงระดับน้ำด้านล่าง ซึ่งเป็นแอ่งน้ำขนาดพื้นที่เท่าสนามเทนนิส ซึ่งคิดเป็นเพียงพื้นที่ไม่กี่ตารางเมตรเท่านั้น

ปัจจุบัน ปลาชะโอนถ้ำ ถูกจำนวนลงมากสัมพันธ์กับปริมาณของคาร์บอนไดออกไซด์ที่ก้นถ้ำเพิ่มขึ้นเป็นจำนวนมาก จนไม่พอสำหรับมนุษย์ที่จะหายใจ ในปี พ.ศ. 2543 มีนักวิทยาศาสตร์ชาวอเมริกันได้เข้าไปสำรวจ และจับปลาได้เพียงไม่กี่ตัวเท่านั้น จากนั้นในปี พ.ศ. 2545 ได้มีคณะสำรวจชาวไทยเข้าไปสำรวจและจับปลามาได้ราว 10 ตัว จากนั้นก็ไม่เคยมีใครพบกับปลาชะโอนถ้ำนี้อีกเลย แม้จะมีความพยายามอื่นจากหลายคณะก็ตาม
 และมีสถานะเป็นสัตว์ป่าคุ้มครองประเภทสัตว์น้ำตามประกาศของกรมอุทยาน สัตว์ป่า และพันธุ์พืช พ.ศ. 2546

อ้างอิง
-------

1. ↑  *ปลาน้ำจืดหายากที่สุด ๑๐ ชนิดของไทย*, หน้า 58-59 โดย กิตติพงษ์ จารุธาณินทร์ และ ดร.ชวลิต วิทยานนท์ นิตยสาร Aquarium Biz ปีที่ 2 ฉบับที่ 16: ตุลาคม 2011
2. ↑  บัญชีรายชื่อสัตว์ป่าคุ้มครอง 2546 -3

แหล่งข้อมูลอื่น
---------------

* รูปและข้อมูลเพิ่มเติม (อังกฤษ)
* ปลาชะโอนถ้ำ (ไทย)
"Launching" เปลี่ยนทางที่นี่ เพื่อไม่ให้สับสนกับ Launch, Launcher, หรือ The Launching
พิธีปล่อยเรือประจัญบานมินาส เกเรส ของบราซิล ค.ศ. 1908
เรือรบใหม่ของกองทัพเรือสหรัฐ ยูเอสเอส บิลลิงส์ (LCS-15) ถูกปล่อยลงน้ำในแนวขวางลงแม่น้ำเมโนมิเนในเมืองมาริเนตต์ รัฐวิสคอนซิน
**พิธีปล่อยเรือ** (Ceremonial ship launching) เป็นประเพณีที่เกี่ยวข้องกับการประกอบพิธีกรรมต่าง ๆ เพื่อส่งเรือลงสู่ผืนน้ำ โดยเชื่อว่าจะนำพาความโชคดีและความปลอดภัยมาสู่เรือและลูกเรือ การประกอบพิธีกรรมควบคู่ไปกับการปล่อยเรือลงน้ำเป็นประเพณีทางทะเลที่สืบทอดกันมาอย่างยาวนานหลายพันปีในหลายวัฒนธรรม พิธีกรรมเหล่านี้ถูกจัดขึ้นเพื่อเฉลิมฉลองและเป็นการประสาทพรอย่างเคร่งขรึม โดยมัก (แต่ไม่เสมอไป) เกี่ยวข้องกับการปล่อยเรือเป็นหลัก

การปล่อยเรือลงน้ำเป็นขั้นตอนที่สำคัญและท้าทายในกระบวนการสร้างเรือ โดยไม่เพียงเป็นแค่การย้ายเรือลงสู่ผืนน้ำเท่านั้น แต่ยังเป็นการทดสอบความแข็งแรงของโครงสร้างเรือในระดับที่ไม่เจอในระหว่างการใช้งานปกติ กระบวนการนี้ยังเกี่ยวข้องกับประเพณีมากมายที่มุ่งเน้นนำพาโชคลาภมาสู่เรือ เช่น พิธีตั้งชื่อเรือ (christening) โดยการทุบขวดแชมเปญเหนือหัวเรือขณะเรียกชื่อเรืออย่างเป็นทางการและปล่อยลงน้ำ
**แอร์ฟรานซ์ เที่ยวบินที่ 4590** เป็นอุบัติเหตุที่เกิดกับสายการบินแอร์ฟรานซ์ เมื่อวันที่ 25 กรกฎาคม พ.ศ. 2543 เดินทางจากปารีส ไปนิวยอร์ก ด้วยเครื่องบินคองคอร์ด

ขณะเครื่องบินกำลังบินขึ้น เจ้าหน้าที่หอบังคับการบินได้แจ้งนักบินว่าเห็นเพลิงไหม้ที่ด้านท้ายเครื่อง นักบินได้ตรวจสอบแล้วแจ้งว่า เกิดปัญหากับเครื่องยนต์หมายเลข 1 อีก 4 วินาทีต่อมานักบินได้แจ้งว่าเกิดปัญหากับเครื่องยนต์หมายเลข 2 ด้วย สัญญาณเตือนไฟไหม้ดังขึ้นในห้องนักบิน นักบินพยายามนำเครื่องไปร่อนลงที่สนามบินใกล้เคียงข้าง เครื่องบินสูญเสียความเร็ว ดิ่งหัวลงสู่โรงแรม เกิดไฟไหม้อย่างรุนแรง มีผู้เสียชีวิต 113 คน เป็นผู้โดยสาร 100 คน ลูกเรือ 9 คน และผู้ที่อยู่ในโรงแรมที่คองคอร์ดตกใส่อีก 4 คน

จากผลการสอบสวนสรุปว่าสาเหตุการตก เกิดจากมีชิ้นส่วนโลหะที่หลุดออกมาจากเครื่องบินดีซี-10 ของคอนติเนนตัลแอร์ไลน์ ซึ่งบินขึ้นก่อนหน้านั้น 4 นาที กระแทกกับยางล้อด้านซ้ายของคองคอร์ด ขณะกำลังเร่งเครื่องเพื่อเทคออฟ ยางล้อเกิดระเบิดและมีชิ้นส่วนของยางกระเด็นไปกระแทกถังน้ำมัน และสายไฟ และเกิดไฟลุกไหม้ขึ้น

หน่วยงานความปลอดภัยทางการบินได้สั่งระงับคองคอร์ดทุกเที่ยวบินเพื่อสอบสวนหาสาเหตุและแก้ไข คองคอร์ดเที่ยวบินแรกหลังอุบัติเหตุ ทำการบินทดสอบเมื่อวันที่ 17 กรกฎาคม พ.ศ. 2544 และทำการบินพร้อมผู้โดยสารเป็นครั้งแรกเมื่อวันที่ 11 กันยายน พ.ศ. 2544 วันเดียวกับการเกิดวินาศกรรม 11 กันยายน พ.ศ. 2544

ความตกต่ำของอุตสาหกรรมการบินหลังเหตุการณ์ 9/11 ทำให้แอร์ฟรานซ์และบริติชแอร์เวย์ ตัดสินใจประกาศยกเลิกการใช้งานเครื่องบินคองคอร์ดทั้งหมด ในปี พ.ศ. 2546 เนื่องจากมีผู้ใช้บริการน้อยและมีต้นทุนสูง

แหล่งข้อมูลอื่น
---------------

* Final report from Bureau d'Enquêtes et d'Analyse เก็บถาวร 2015-10-26 ที่ เวย์แบ็กแมชชีน
* PlaneCrashInfo.Com - Data Entry on Flight 4590
* Aviation-Safety.Net - Data Entry on Flight 4590 เก็บถาวร 2011-06-06 ที่ เวย์แบ็กแมชชีน
* The Observer - this article mentions other contributing factors
* Crash report(PDF) เก็บถาวร 2009-03-26 ที่ เวย์แบ็กแมชชีน
* CVR transcript

พิกัดภูมิศาสตร์: 48°59′08″N 2°28′20″E﻿ / ﻿48.98556°N 2.47222°E﻿ / 48.98556; 2.47222
**โฌแซ็ฟ กาบีลา** (ฝรั่งเศส: *Joseph Kabila*, เกิด 4 มิถุนายน 1971) เป็นนักการเมืองชาวคองโกและเป็นประธานาธิบดีแห่งสาธารณรัฐประชาธิปไตยคองโกตั้งแต่เดือนมกราคม ค.ศ. 2001 กาบีลาเข้ารับตำแหน่ง 10 วันหลังการลอบสังหารประธานาธิบดี โลร็อง-เดซีเร กาบีลา บิดาของกาบีลา กาบีลาได้รับเลือกตั้งเป็นประธานาธิบดีในปี 2006 กาบีลาได้รับเลือกตั้งเป็นวาระที่สองในปี 2011 ถึงปี 2019

วาระของกาบีลาหมดลงในวันที่ 20 ธันวาคม 2016 ตามรัฐธรรมนูญปี 2006 มีการคาดการณ์ว่าการเลือกตั้งจะถูกจัดขึ้นในเดือนพฤศจิกายน 2016 อย่างไรก็ตามในวันที่ 29 กันยายน 2016 มีการประกาศว่าการเลือกตั้งจะจัดขึ้นในต้นปี 2018 และต้องการทำสำมะโนประชากรก่อนการเลือกตั้ง

ตั้งแต่เข้ารับตำแหน่ง โฌแซ็ฟ กาบีลา เผชิญกับสงครามอย่างต่อเนื่องในตะวันออกของคองโกและการก่อกบฏภายในที่ได้รับการสนับสนุนโดยรัฐบาลยูกันดาและรวันดา

ในเดือนตุลาคม พ.ศ. 2564 โจเซฟ คาบิลาปกป้องวิทยานิพนธ์จบการศึกษาของเขาที่มหาวิทยาลัยโจฮันเนสเบิร์ก ปริญญาโทด้านรัฐศาสตร์และความสัมพันธ์ระหว่างประเทศได้รับรางวัลเมื่อสิ้นสุดการศึกษาซึ่งกินเวลาห้าปี

อ้างอิง
-------

1. ↑  "Joseph Kabila Takes Power In Congo".
2. ↑  "CIA World Leaders, Democratic Republic of the Congo". คลังข้อมูลเก่าเก็บจากแหล่งเดิมเมื่อ 2009-05-06. สืบค้นเมื่อ 2017-02-18.
3. ↑  "Will Kabila go?". *The Economist*. ISSN 0013-0613. สืบค้นเมื่อ 2016-04-15.
วันที่ 16 พฤศจิกายน 2561 ที่ประชุมใหญ่ว่าด้วยการชั่งตวงวัด (CGPM) ครั้งที่ 26 ออกเสียงเป็นเอกฉันท์สนับสนุนบทนิยามใหม่ของหน่วยฐานเอสไอ ซึ่งคณะกรรมการชั่งตวงวัดระหว่างประเทศ (CIPM) เสนอมาในปีเดียวกันก่อนหน้านี้ บทนิยามใหม่จะมีผลใช้บังคับในวันที่ 20 พฤษภาคม 2562

หน่วยกิโลกรัม แอมแปร์ เคลวินและโมลจะใช้นิยามใหม่ซึ่งใช้ค่าจำนวนที่แน่ชัดจากค่าคงตัวของพลังค์ (*h*) ประจุไฟฟ้ามูลฐาน (*e*) ค่าคงตัวบ็อลทซ์มัน (*k*) และค่าคงตัวอาโวกาโดร (*N*A) ตามลำดับ หน่วยเมตรและแคนเดลา (แรงเทียน) ซึ่งนิยามด้วยค่าคงตัวทางฟิสิกส์แล้ว มีการปรับให้เข้ากับบทนิยามปัจจุบัน บทนิยามใหม่มุ่งปรับปรุงหน่วยเอสไอโดยไม่เปลี่ยนขนาดของหน่วยใด ๆ ฉะนั้นจึงรับประกันว่าการวัดเดิมจะใช้ได้ต่อเนื่อง

เดิมระบบเมตริกรู้กันว่าเป็นระบบการวัดซึ่งได้มาจากปรากฏการณ์ที่ไม่เปลี่ยนแปลง แต่ข้อจำกัดทางเทคนิคก่อให้เกิดความจำเป็นในการใช้สิ่งทำขึ้น (เมตรต้นแบบและกิโลกรัมต้นแบบ) เมื่อระบบเมตริกมีการริเริ่มในฝรั่งเศสในปี 2342 แม้ระบบถูกออกแบบมาให้มีเสถียรภาพในระยะยาว แต่ปรากฏว่ามวลของต้นแบบเหล่านี้มีการผันแปรเล็กน้อยตามเวลาเมื่อเทียบกันและกัน และคิดว่าไม่เพียงพอสำหรับวิทยาศาสตร์ที่ต้องการความแม่นยำที่เพิ่มขึ้น ทำให้เกิดการแสวงหาสิ่งทดแทนที่เหมาะสม

การเปลี่ยนแปลงระบบเมตริกใหญ่ครั้งก่อนเกิดขึ้นในปี 2503 เมื่อมีการเผยแพร่ระบบหน่วยวัดระหว่างประเทศ (เอสไอ) อย่างเป็นทางการให้เป็นชุดหน่วยวัดที่สอดคล้องกัน เอสไอตั้งอยู่บนหน่วยฐาน 7 หน่วยซึ่งบทนิยามไม่ถูกจำกัดด้วยนิยามของหน่วยอื่น และอีก 22 หน่วยที่เป็นอนุพันธ์ของหน่วยฐานเหล่านี้ แม้จะมีการตั้งชุดหน่วยวัดเป็นหน่วยที่สอดคล้องกันแล้ว แต่กิโลกรัมยังนิยามด้วยสิ่งทำขึ้นทางกายภาพ และบางหน่วยซึ่งมีการนิยามด้วยการวัดที่รับรู้แน่ชัดได้ยากในห้องปฏิบัติการ เช่น ระบบมาตราเคลวินในแง่ของสามจุด (triple point) ของน้ำ

ในปี 2503 มีการนิยามเมตรใหม่ในแง่ของความยาวคลื่นของแสงจากแหล่งกำเนิดจำเพาะ ทำให้เป็นอนุพันธ์จากปรากฏการณ์ทางธรรมชาติสากล จึงทำให้กิโลกรัมต้นแบบเป็นสิ่งทำขึ้นสิ่งเดียวที่บทนิยามหน่วยเอสไอยึดอยู่ ด้วยบทนิยามปี 2562 ใหม่นี้ หน่วยเอสไอจะมาจากปรากฏการณ์ทางธรรมชาติทั้งหมดเป็นครั้งแรก

ผู้ประพันธ์จำนวนหนึ่งพิมพ์เผยแพร่ข้อวิจารณ์บทนิยามฉบับปรับปรุง รวมทั้งข้อวิจารณ์ว่าข้อเสนอใหม่ไม่ได้จัดการผลกระทบของการทำลายความเชื่อมโยงระหว่างบทนิยามของหน่วยดาลตันและบทนิยามของกิโลกรัม โมลและค่าคงตัวอาโวกาโดร

| * ด
* ค
* ก
ระบบหน่วยวัดระหว่างประเทศ (ระบบเอสไอ) |
| --- |
| หน่วยฐาน | กิโลกรัม  **·**  เคลวิน  **·**  แคนเดลา  **·**  เมตร  **·**  โมล  **·**  วินาที  **·**  แอมแปร์ | หน่วยฐานเอสไอทั้ง 7 |
| หน่วยอนุพัทธ์ | เกรย์  **·**  คาทัล  **·**  คูลอมบ์  **·**  จูล  **·**  ซีเมนส์  **·**  ซีเวิร์ต  **·**  นิวตัน  **·**  ปาสกาล  **·**  เทสลา  **·**  เบ็กเคอเรล  **·**  ฟารัด  **·**  เรเดียน  **·**  ลักซ์  **·**  ลูเมน  **·**  วัตต์  **·**  เวเบอร์  **·**  โวลต์  **·**  สเตอเรเดียน  **·**  องศาเซลเซียส  **·**  โอห์ม  **·**  เฮนรี  **·**  เฮิรตซ์ |
| หน่วยที่ยอมรับให้ใช้แก่ระบบเอสไอ | ชั่วโมง  **·**  ดอลตัน  **·**  เดซิเบล  **·**  ตัน  **·**  นาที  **·**  เนเปอร์  **·**  ลิตร  **·**  ลิปดาและพิลิปดา  **·**  วัน  **·**  หน่วยดาราศาสตร์  **·**  องศา  **·**  อิเล็กตรอนโวลต์  **·**  เฮกตาร์ |
| ดูเพิ่ม | การแปลงหน่วย  **·**  คำอุปสรรคเอสไอ  **·**  คำนิยามหน่วยในปี 2005–2019  **·**  การนิยามหน่วยใหม่ในปี 2019  **·**  ระบบการวัด |
| หมวดหมู่ หมวดหมู่ |
ในศาสนาพุทธ **เดรัจฉาน** (บาลี: तिरच्छान, ติรจฺฉาน; สันสกฤต: तिरश्चीन, ติรศฺจีน; ทิเบต: དུད་འགྲོ་, ไวลี: *dud 'gro*; จีน/ญี่ปุ่น: 畜生 *chikushō*; พม่า: **တိရစ္ဆာန်ဘုံ**) หมายถึง สัตว์ที่ไม่ใช่มนุษย์ จัดเป็นหนึ่งในอบายภูมิ 4 แต่ไม่ต้องเสวยทุกข์ทรมานอย่างสัตว์นรก เปรต และ อสุรกาย

ศัพทมูล
-------

**เดรัจฉาน** มาจากภาษาบาลี *ติรจฺฉาน* แปลว่า ผู้ไปโดยส่วนขวาง (มีร่างกายขนานไปกับพื้นโลก)

ประเภท
------

ติรัจฉานมี 4 จำพวก ได้แก่

* **อปทติรัจฉาน** สัตว์ที่ไม่มีขาและไม่มีเท้า เช่น งู ปลา ไส้เดือน
* **ทวิปทติรัจฉาน** สัตว์ที่มี 2 ขา เช่น ไก่ เป็ด แร้ง กา
* **จตุปทติรัจฉาน** สัตว์ที่มี 4 ขา เช่น สุนัข แมว ช้าง ม้า วัว ควาย
* **พหุปทติรัจฉาน** สัตว์ที่มีมากกว่า 4 ขา เช่น มด ปลวก ตะขาบ เป็นต้น

สัญญา 4
-------

เดรัจฉานทั้งหมด มีสัญญา 3 อย่าง ได้แก่

1. **กามสัญญา** รู้จักเสพกาม
2. **โคจรสัญญา** รู้จักกินและนอน
3. **มรณสัญญา** รู้จักกลัวตาย

หากเป็นเดรัจฉานชั้นสูง เช่น เดรัจฉานที่เป็นพระโพธิสัตว์ จะมี **ธัมมสัญญา** คือความรู้จักผิดชอบชั่วดี จึงรู้จักการทำความดี และบำเพ็ญสั่งสมบารมีได้

อ้างอิง
-------

1. 1 2 3  พระสัทธัมมโชติกะ, *ปรมัตถโชติกะ มหาอภิธัมมัตถสังคหฎีกา ปริจเฉทที่ 5 เล่ม 1 วีถิมุตตสังคหะ ภูมิจตุกกะและปฏิสนธิจตุกกะ*, พิมพ์ครั้งที่ 6, กรุงเทพฯ : มูลนิธิสัทธัมมโชติกะ, 2546, หน้า 48-50
**ชื่อบุคคลจีน** จะมีการวางตำแหน่งของชื่อและนามสกุลต่างจากรูปแบบชื่อบุคคลไทย และชื่อบุคคลทางตะวันตก โดยจะมีการวางนามสกุลไว้หน้าชื่อ และเขียนชื่อทั้งหมดติดกัน โดยตัวอย่างเช่น หลิว เต๋อหัว (刘德华) ชื่อคือ เต๋อหัว และนามสกุลคือ หลิว ชื่อบุคคลจีนมีการใช้ในหลายประเทศที่ใช้ภาษาจีนเป็นหลักได้แก่ ประเทศจีน ประเทศไต้หวัน ประเทศสิงคโปร์

นามสกุลของจีน มักจะมีคำเดียว เช่น เฉิน (陳/陈) หวัง (王) จาง (張/张) ในอดีตอาจพบนามสกุลจีนสองพยางค์ขึ้นไป ซึ่งส่วนมากจะเป็นเชื้อสายราชวงศ์หรือขุนนาง เมื่อหญิงสาวแต่งงานก็จะเปลี่ยนไปใช้นามสกุลของสามี สำหรับชื่อตัวอาจมีหนึ่งหรือสองคำ ส่วนเสียงอ่านก็ขึ้นอยู่กับสำเนียงที่ใช้

อย่างเช่นเล่าปี่ ก็มีนามสกุลเล่า (ภาษาจีนกลางอ่านว่า หลิว) 

ชื่อของคนจีนนั้นจะมีสองชื่อคือ ชื่อที่เรียกกันในบ้านหรือในครอบครัว เรียกว่า "หมิง" มักมีพยางค์เดียว
และ "ชื่อทางการ" (Chinese style name, courtesy name หรือ adult name) ซึ่งเป็นชื่อที่ครูตั้งให้เมื่อเข้าเรียนหนังสือในโรงเรียน เป็นชื่อที่ใช้เรียกเพื่อแสดงความสุภาพ

เช่น เล่าปี่ เล่า (หลิว) เป็นชื่อสกุล ปี่ (เป้ย) เป็นชื่อตัว ส่วนชื่อทางการคือ เสวี้ยนเต๋อ
**พลาสโมเดสมาตา**  (Plastmodesmata) เป็นช่องว่างเล็กจำนวนมาก (ในรูปเอกพจน์เรียกว่า พลาสโมเดสมา : plasmodesma) ที่อยู่บนผนังเซลล์ มีขนาดเส้นผ่านศูนย์กลางประมาณ 50-60 นาโนเมตร ช่วยทำหน้าที่เชื่อมเซลล์ที่อยู่ใกล้เคียงกัน เพื่อช่วยในการขนถ่ายสิ่งๆต่างๆระหว่างเซลล์พืช (แบบ apoplast) เช่น น้ำ สารอาหาร ฮอร์โมน (Epel, 1994) ซึ่งอาจจะอยู่รวมกันอย่างหนาแน่น ถึง 1 ล้านช่องต่อตารางมิลลิเมตร ซึ่งจะกินพื้นที่ประมาณ 1% ของพื้นที่ผิวของผนังเซลล์เท่านั้น (Salisbury and Ross, 1992)

โครงสร้าง
---------

ในเซลล์พืชปกติจะมีพลาสโมเดสมาประมาณ 103 and 105 รู เชื่อมต่อระว่างเซลล์ต่างๆ ที่ติดกัน. โดยมีโครงสร้าง 3 ชั้น อันได้แก่, ชั้นพลาสมาเมมเบรน, ชั้น*ปลอกหุ้มไซโตพลาสมิก*, และ *เดสโมทิวบูล*  ในพืช C4 เซลล์มีโซฟิลล์และเซลล์บันเดิลชีทที่อยู่ติดกัน จะมีพลาสโมเดสมาตาเชื่อมระหว่างเซลล์ทั้งสอง และทำหน้าที่เป็นทางผ่านและลำเลียงสารจากกระบวนการเมแทบอลิซึม ระหว่างเซลล์มีโซฟิลล์และเซลล์บันเดิลชีทอีกด้วย

### พลาสมาเมมเบรนของพลาสโมเดสมาตา

ลักษณะของพลาสมาเมมเบรนของพลาสโมเดสมาตา (Plasmodesmatal plasma membrane) นั้นเป็นส่วนต่อขยายมาจากเยื่อหุ้มเซลล์ (cell membrane) หรือเรียกว่า พลาสมาเลมมา  ซึ่งมีลักษณะเหมือนกับโครงสร้างภายในเซลล์ที่เรียกว่า ฟอสโฟไลปิดไบเลเยอร์.

### ปลอกหุ้มไซโตพลาสมิก

ปลอกหุ้มไซโตพลาสมิก (Cytoplasmic sleeve) เป็นช่องว่างที่เต็มไปด้วยของเหลวที่ถูกปิดโดยพลาสมาเลมมาและเป็นส่วนที่ต่อเนื่องของไซโตซอล. 
การเคลื่อนที่ของโมเลกุลและอิออนต่างๆผ่านพลาสโมเดสมาตานั้น สันนิษฐานว่าเกิดจากการรอดปลอกหุ้มนี้. โมเลกุลที่เล็กกว่า (เช่นน้ำตาลและกรดอะมิโน) และอิออนต่างๆ สามารถผ่านพลาสโมเดสมาตา
โดยวิธีการแพร่โดยมิต้องใช้พลังงานทางเคมีในการขับเคลื่อนแต่อย่างใดเลย. แต่อย่างไรก็ดียังไม่แน่ชัดว่าการขนถ่ายแบบเลือกสรรในโมเลกุลที่ใหญ่กว่ากระทำได้อย่างไร อาทิ การขนถ่ายโมเลกุลของโปรตีนเป็นต้น. 
หนึ่งในสมมติฐานนั่นคือการที่โพลีแซคคาไรด์แคลโรสได้สะสมรอบคอพลาสโมเดสมาตาเพื่อสร้างปลอกเพื่อลดเส้นผ่าศูนย์กลางของโมเลกุลพวกนั้น
อันเป็นการควบคุมให้สามารถซึมเข้าสู่สารภายในไซโตพลาสซึมได้ 

### เดสโมทิวบูล

การขนส่ง
--------

อ้างอิง
-------

1. ↑  AW Robards (1975) Plasmodesmata. Annual Review of Plant Physiology 26, 13-29
2. 1 2  AW Robards (1976) Plasmodesmata in higher plants. In: *Intercellular communications in plants: studies on plasmodesmata.* Edited by BES Gunning and AW Robards Springer-Verlag Berlin pps 15-57.
**วัดเชียงงาสง่างาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงงา อำเภอบ้านหมี่ จังหวัดลพบุรี

วัดเชียงงาสง่างาม เดิมชื่อ **วัดเชียงงา** ตั้งวัดเมื่อ พ.ศ. 2375 สร้างโดยชาวไทยพวนที่ถูกกวาดต้อนมาในสมัยพระบาทสมเด็จพระนั่งเกล้าเจ้าอยู่หัว เจดีย์จึงน่าจะสร้างในช่วงเวลาดังกล่าวด้วย ทางวัดได้มีการบูรณะพัฒนาให้เจริญขึ้นตามลำดับ ได้รับพระราชทานวิสุงคามสีมาครั้งหลังวันที่ 22 ตุลาคม พ.ศ. 2513 เขตวิสุงคามสีมากว้าง 40 เมตร ยาว 40 เมตร ได้ผูกพัทธสีมาวันที่ 18 กุมภาพันธ์ พ.ศ. 2518

ศิลปกรรมที่สำคัญคือ เจดีย์องค์ทรงระฆังที่น่าจะสร้างในสมัยรัชกา่ลที่ 3 ส่วนฐานเป็นบัวถลาในผังยกเก็จต่อด้วยบัวคลุ่ม องค์ระฆังในผังกลมมีการประดับบัวคอเสื้อ ส่วนยอดทำเป็นเจดีย์จำลอง นักประวัติศาสตร์ศิลปะกำหนดอายุเจดีย์องค์นี้ว่าอยู่ราวสมัยธาตุดำในช่วงหลังพุทธศตวรรษที่ 19 จึงมีความเป็นไปได้ว่า เจดีย์วัดเชียงงาได้รับอิทธิพลรูปแบบมาจากธาตุดำ เชียงขวาง ประเทศลาว

อ้างอิง
-------

1. ↑  "วัดเชียงงาสง่างาม". สำนักงานพระพุทธศาสนาแห่งชาติ.
2. ↑  กรมศิลปากร. "วัดเชียงงาสง่างาม" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 14 ธันวาคม 2566. เข้าถึงจาก
3. ↑  "เจดีย์ประธาน วัดเชียงงาสง่างาม". ศิลปกรรมในเอเชียตะวันออกเฉียงใต้.
4. ↑  "เจดีย์วัดเชียงงา สถาปัตย์เลิศล้ำ สืบทอดวัฒนธรรมไทยพวน". สถาบันพัฒนาองค์กรชุมชน (องค์การมหาชน).
***เด็กหญิงอัฟกัน*** (อังกฤษ: Afghan Girl) เป็นภาพถ่ายบุคคลของชาร์บาต กูลา (ปาทาน: شربت ګله, ออกเสียง: [ˈʃaɾbat]; เกิด ป. 1972) หรือรู้จักในชื่อ **ชาร์บาต บีบี** (Sharbat Bibi) ถ่ายในปี 1984 โดยช่างภาพข่าว สตีฟ แมคเคอรี ภาพนี้ปรากฏเป็นปกบนฉบับเดือนมิถุนายน 1985 ของนิตยสาร *เนชั่นแนล จีโอกราฟิก* ภาพนี้เป็นของเด็กหญิงตาสีเขียวใต้ผ้าคลุมศีรษะสีแดง กำลังจ้องมาที่กล้องอย่างดุดัน แรกเริ่มไม่ทราบแน่ชัดว่าบุคคลในภาพคือใคร จนกระทั่งในช่วงต้นปี 2002 ที่ซึ่งเธอถูกระบุว่าคือชาร์บาต กูลา ขณะนั้นเธอเป็นเด็กหญิงชาวปาทาน อาศัยอยู่ใกล้กับนาซีร์บากในค่ายผู้ลี้ภัยชาวอัฟกานิสถานในประเทศปากีสถาน ระหว่างที่อัฟกานิสถานถูกสหภาพโซเวียตปกครอง

มีการเชื่อมโยงภาพถ่ายนี้กับ *โมนาลิซา* ภาพเขียนชื่อดังของเลโอนาร์โด ดา วินชี และได้รับการเรียกขานว่าเป็น "โมนาลิซาโลกที่สามของโลกที่หนึ่ง" (the First World's Third World *Mona Lisa*) ภาพนี้กลายมาเป็นภาพ "สัญลักษณ์" (emblematic) ของ "สตรีผู้ลี้ภัยในค่ายห่างไกลบางค่าย" ผู้ซึ่งควรค่าแก่ความหลงใหลจากผู้ชมภาพชาวตะวันตก นอกจากนี้ภาพนี้ยังกลายเป็นภาพสัญลักษณ์ของประเทศอัฟกานิสถานในสายตาตะวันตก

อ้างอิง
-------

1. ↑  Ismail Khan (February 25, 2015). "Pakistan issues CNIC to Nat Geo's famed 'Afghan Girl'". *DAWN*. เก็บจากแหล่งเดิมเมื่อ 28 June 2015. สืบค้นเมื่อ 7 September 2015.
2. ↑  Zoroya, Greg (2002-03-13). "National Geographic tracks down Afghan girl". *USA Today*. Gannett Company. เก็บจากแหล่งเดิมเมื่อ 2012-02-28. สืบค้นเมื่อ 2012-02-14.
3. ↑  "Hollywood movie poster at the Kabul Cinema". Meridian International Center. เก็บจากแหล่งเดิมเมื่อ 2012-12-22. สืบค้นเมื่อ 2012-12-04.
4. ↑  Wendy S. Hesford; Wendy Kozol, บ.ก. (2005). *Just Advocacy?: Women's Human Rights, Transnational Feminisms, and the Politics of Representation*. Rutgers University Press. p. 1. ISBN 9780813535890.
5. ↑  Cain, Maureen; Howe, Adrian (2008-11-03). *Women, Crime and Social Harm: Towards a Criminology for the Global Age*. Bloomsbury Publishing. pp. 87–. ISBN 9781847314703. เก็บจากแหล่งเดิมเมื่อ 20 February 2017. สืบค้นเมื่อ 7 September 2015.
**สมพล คูเกษมกิจ** (24 มกราคม พ.ศ. 2506 – ) เป็นอดีตนักกีฬาแบดมินตันชาวไทย เขาเป็นหนึ่งในผู้เล่นที่ยอดเยี่ยมที่สุดในช่วงปลายคริสต์ทศวรรษ 1980 และต้นคริสต์ทศวรรษ 1990 ของกีฬาดังกล่าวในประเทศไทย

นอกจากนี้ เขายังเป็นหัวหน้าผู้ฝึกสอนแบดมินตันให้แก่นักแบดมินตันทีมชาติไทย

ผลงานในระดับอาชีพ
-----------------

พ.ศ. 2526 สมพล คูเกษมกิจ เป็นผู้ชนะรายการสวิสโอเพน 1983 ในประเภทชายเดี่ยว สองปีต่อมา ใน พ.ศ. 2528 เขาเข้าแข่งขันแบดมินตันชิงแชมป์โลกโดยผ่านรอบสองก่อนที่จะเป็นฝ่ายแพ้ต่อพราคัช ปาทุโกณ ในเวลาต่อมา จากนั้น ใน พ.ศ. 2533 สมพลได้เป็นผู้ชนะการแข่งขันไทยแลนด์โอเพนที่ประเทศไทย ซึ่งเป็นชาวไทยคนแรกที่ได้รับถ้วยรางวัลจากการแข่งขันดังกล่าวในประเภทชายเดี่ยว รวมถึงได้ตำแหน่งรองแชมป์ใน พ.ศ. 2531, 2532 และ 2534 ส่วนใน พ.ศ. 2535 เขาได้เข้าแข่งขันกีฬาโอลิมปิกในประเภทชายเดี่ยว โดยเป็นผู้ชนะในการแข่งรอบแรกเมื่อครั้งที่พบกับแอนเดอร์ส นีลเซน แต่แล้วก็เป็นฝ่ายแพ้ในรอบที่สองเมื่อพบกับอลัน บูดีกุสุมา

เขาชนะการแข่งขันแบดมินตันชิงแชมป์ประเทศไทย ประจำปี พ.ศ. 2527 ในประเภทชายเดี่ยว และเป็นผู้ครองแชมป์อีกแปดสมัยจนถึงปี พ.ศ. 2536

ผลงานการฝึกสอน
--------------

สมพล คูเกษมกิจ เป็นหัวหน้าผู้ฝึกสอนแบดมินตันให้แก่นักแบดมินตันทีมชาติไทย เดือนมีนาคม พ.ศ. 2556 เขาเป็นหนึ่งในผู้นำนักกีฬาแบดมินตันเข้าทำผลงานในรายการโยเน็กซ์ออลอิงแลนด์ 2013 ที่เบอร์มิงแฮม ประเทศอังกฤษ และในเดือนพฤษภาคมของปีเดียวกัน เขาได้เป็นหนึ่งในผู้คุมทีมชุดประวัติศาสตร์ที่ซึ่งได้อันดับ 3 ในรายการทีมผสมชิงแชมป์โลก สุธีรมานคัพ 2013 ที่ประเทศมาเลเซีย และสมพล คูเกษมกิจ เป็นผู้กล่าวถึงความเป็นไปได้ของรัชนก อินทนนท์ ที่จะมีโอกาสติดอันดับ 1 ใน 3 ของโลก

อ้างอิง
-------

1. 1 2 3  "Kookasemkit Sompol - Sports-Reference.com". คลังข้อมูลเก่าเก็บจากแหล่งเดิมเมื่อ 2011-11-17. สืบค้นเมื่อ 2013-06-24.
2. ↑  "ใครว่าหมู! -โค้ชชี้ไทยลุ้นเหนื่อยขนไก่โลก". คลังข้อมูลเก่าเก็บจากแหล่งเดิมเมื่อ 2016-03-14. สืบค้นเมื่อ 2021-10-01.
3. ↑  ทีมแบดฯแบริ่งมอบ 6 แสนแด่ปราโมทย์
4. ↑  บุญศักดิ์-สมพลนำทีมขนไก่โบกมือลาทีมชาติ - สยามสปอร์ต
5. ↑  ล่าแชมปหญิงเดี่ยว? : ข่าวสดออนไลน์
6. ↑  หนังสือพิมพ์บ้านเมือง » หวั่นเจ็บเรื้อรังเมย์พบหมอ
7. ↑  ขนไก่ได้ลุ้นตัดเอเซียตา : กีฬา : ข่าวทั่วไป : คมชัดลึกออนไลน์
8. ↑  ทัพแบดไทยบินสู้ศึก"สุธีรมานคัพ"-"น้องเมย์"หวังซิวทองซีเกมส์พม่า : มติชน
9. ↑  กีฬา - แบดคู่ขวัญไทยแจ๋ว โค่นมาเลเซียสวย ขนไก่ออลอิงแลนด์ - แนวหน้า
10. ↑  สุธีรมานคัพ 2013 - สำนักข่าว กรมประชาสัมพันธ์[*ลิงก์เสีย*]
11. ↑  "น้องเมย์" ไม่ท้อ ขอซ้อมเต็มที่ ลั่นหยิบเหรียญที่บราซิล - เดลินิวส์
**ชิบูซาวะ เออิอิชิ** (ญี่ปุ่น: 渋沢 栄一; 16 มีนาคม 1840 - 11 พฤศจิกายน 1931) เป็นนักอุตสาหกรรมชาวญี่ปุ่นที่รู้จักกันอย่างกว้างขวางในปัจจุบันว่าเป็น "บิดาแห่งทุนนิยมญี่ปุ่น" ซึ่งได้นำลัทธิทุนนิยมตะวันตกมาสู่ญี่ปุ่นหลังจากการฟื้นฟูเมจิ เขาแนะนำการปฏิรูปเศรษฐกิจหลายอย่างรวมถึงการใช้บัญชีสองรายการ บริษัทร่วมทุน และออกธนบัตรสมัยใหม่

เขาก่อตั้งธนาคารสมัยใหม่แห่งแรกโดยใช้การถือหุ้นร่วมกันในญี่ปุ่น ธนาคารแห่งนี้มีชื่อว่าธนาคารไดอิชิ (第一銀行, ปัจจุบันรวมเข้ากับธนาคารมิซูโฮะ) และมีอำนาจในการออกธนบัตรของตนเอง ผ่านธนาคารแห่งนี้ เขาได้ก่อตั้งบริษัทร่วมทุนอีกหลายร้อยแห่งในญี่ปุ่น บริษัทเหล่านี้หลายแห่งยังคงอยู่รอดมาได้จนถึงทุกวันนี้ในฐานะบริษัทในตลาดหลักทรัพย์โตเกียว ซึ่งชิบูซาวะเป็นผู้ก่อตั้ง หอการค้าและอุตสาหกรรมญี่ปุ่น (日本商工会議所) ก็ก่อตั้งโดยเขาเช่นกัน เขายังมีส่วนร่วมในการก่อตั้งโรงพยาบาล โรงเรียน มหาวิทยาลัยหลายแห่ง (รวมถึงมหาวิทยาลัยสตรีแห่งแรก) โรงแรมอิมพีเรียลในโตเกียว และองค์กรการกุศลต่าง ๆ เช่น สภากาชาดญี่ปุ่น (日本赤十字社) 

ลักษณะเด่นอีกประการในอาชีพการงานของชิบูซาวะคือ แม้จะเป็นผู้ก่อตั้งบริษัทหลายร้อยแห่ง แต่เขาปฏิเสธที่จะมีส่วนได้ส่วนเสียในบริษัทเหล่านี้ ขัดขวางไม่ให้ตัวเองก่อตั้งไซบัตสึได้อย่างมีประสิทธิภาพ 

เออิอิชิจะเป็นบุคคลสำคัญทางประวัติศาสตร์บนธนบัตร 10,000 เยนแบบใหม่ของญี่ปุ่นที่จะออกสู่ตลาดในวันที่ 3 กรกฎาคม 2567 ซึ่งเป็นครั้งแรกในรอบ 20 ปี ที่ญี่ปุ่นจะเปลี่ยนใบหน้าบนธนบัตร 10,000 เยน จากเดิมที่เป็นฟูกูซาวะ ยูกิจิ

ชีวประวัติ
----------

ชิบูซาวะเกิดเมื่อวันที่ 16 มีนาคม 1840 ในบ้านไร่ใน Chiaraijima (ตั้งอยู่ในเมืองฟูกายะในจังหวัดไซตามะในปัจจุบัน) ตอนเป็นเด็ก เขาเรียนการอ่านและการเขียนจากพ่อของเขา เขาเติบโตขึ้นมาโดยช่วยธุรกิจของครอบครัวในการทำไร่นาแบบแห้ง การผลิตและการขายคราม และการเลี้ยงไหม และต่อมาได้ศึกษาลัทธิขงจื๊อและประวัติศาสตร์ญี่ปุ่นภายใต้โอดากะ จุนชู (尾高 惇忠) นักวิชาการซึ่งเป็นลูกพี่ลูกน้องของเขา

ภายใต้อิทธิพลของ *ซนโนโจอิ* (ขับไล่คนป่าเถื่อน; เทิดทูนจักรพรรดิ) เขาได้วางแผนร่วมกับลูกพี่ลูกน้องและเพื่อน ๆ เพื่อยึดปราสาททากาซากิ (高崎城) และจุดไฟเผานิคมต่างชาติในโยโกฮามะ อย่างไรก็ตาม ในที่สุดแผนนี้ก็ถูกยกเลิกและเขาย้ายไปเกียวโต

อ้างอิง
-------

1. 1 2  Odagiri, Hiroyuki (1996). *Technology and Industrial Development in Japan*. Oxford University Press. pp. 72–73. ISBN 978-0-19-828802-2.
2. ↑  ‘ชิบุซาวะ เออิจิ ’ บิดาแห่งทุนนิยมญี่ปุ่น เจ้าของใบหน้าบนธนบัตร 10,000 เยนแบบใหม่ในรอบ 20 ปี
แกะ สัญลักษณ์ของราศีเมษ ภาพจากชันตรมันตระ (ชัยปุระ)
**เมษสังกรานติ** หรือ **ปีใหม่สุริยคติฮินดู** หมายถึงวันแรกในวัฏจักรปีแบบสุริยคติ หรือคือวันขึ้นปีใหม่ในปฏิทินสุริย-จันทรคติแบบฮินดู ในปฏิทินฮินดู มีปีใหม่จันทรคติเช่นกัน ซึ่งมีความสำคัญกว่าในเชิงศาสนา และมีวันที่แตกต่างกันไประหว่างระบบ*อมนฺต* กับ *ปุรีนามนฺต* รอบปีแบบสุริยคติยังมีความสำคัญมากกว่าในปฏิทินของอัสสัม, โอริยา, ปัญจาบ, มลยาฬัม, ทมิฬ และ เบงกอล

ตำราสันสกฤตโบราณถือว่าวันนี้เป็นวันที่แทนที่การเคลื่อนตัวแบบเฉพาะของดวงอาทิตย์ เมษสังกรานติเป็นหนึ่งในสิบสองสังกรานติของปฏิทินแบบอินเดีย โดยในคัมภีร์ดาราศาสตร์โบราณของอินเดียเชื่อมโยงวันเมษสังกรานติเข้ากับวันที่เปลี่ยนผ่านเข้าสู่ราศีเมษ

เมษสังกรานติมักตรงกับ 13 เมษายน มีบางปีที่ตรงกับ 14 เมษายน วันนี้ยังเป็นวันที่เป็นรากฐานของเทศกาลสำคัญในศาสนาฮินดู, ศาสนาซิกข์ และศาสนาพุทธ เช่นไวสาขี และวิสาขะ

ศัพทมูล
-------

*สังกรานติ* (สํกฺรานฺติ) แปลว่า "การเปลี่ยนผ่าน" โดยเฉพาะในแง่ของการเคลื่อนที่ย้ายตัวของดวงดาว ส่วน *เมษ* แปลว่าแกะ หรือคือราศีเมษ "เมษสังกรานติ" หมายถึงวันที่ชัดเจนตามระบบดาราศาสตร์ในปฏิทินสันสกฤตโบราณ ในการศึกษาระบบเวทางคะ ในศาสตร์ของชโยติศ และในเอกสารยุคถัดมา เช่น สุรยสิทธันตะ

อ้างอิง
-------

1. ↑  Robert Sewell; Śaṅkara Bālakr̥shṇa Dīkshita; Robert Schram (1996). *Indian Calendar*. Motilal Banarsidass Publishers. pp. 31–32. ISBN 978-81-208-1207-9.
2. 1 2 3  Robert Sewell; Śaṅkara Bālakr̥shṇa Dīkshita; Robert Schram (1996). *Indian Calendar*. Motilal Banarsidass Publishers. pp. 29–35. ISBN 978-81-208-1207-9.
3. ↑  K V Singh (2015). *Hindu Rites and Rituals: Origins and Meanings*. Penguin Books. p. 33. ISBN 978-93-85890-04-8.
4. ↑  *Glossary of Native, Foreign, and Anglicized Words Commonly Used in Ceylon in Official Correspondence and Other Documents*. Asian Educational Services. 1996. pp. 66–67. ISBN 978-81-206-1202-0.
5. ↑  K.R. Gupta; Amita Gupta (2006). *Concise Encyclopaedia of India*. Atlantic Publishers. p. 998. ISBN 978-81-269-0639-0.
6. ↑  Christian Roy (2005). *Traditional Festivals: A Multicultural Encyclopedia*. ABC-CLIO. pp. 479–480. ISBN 978-1-57607-089-5.
7. ↑  Mark Juergensmeyer; Wade Clark Roof (2011). *Encyclopedia of Global Religion*. SAGE Publications. p. 530. ISBN 978-1-4522-6656-5.
8. ↑  Sankranti, Sanskrit English Dictionary, Koeln University, Germany
**วัดท่าชะมวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละงู อำเภอละงู จังหวัดสตูล ที่ดินตั้งวัดมีเนื้อที่ 10 ไร่ 37 ตารางวา วัดอยู่ห่างไกลจากตั้งอำเภอ 10 กิโลเมตร ห่างไกลจากตัวจังหวัด 60 กิโลเมตร ปัจจุบันมีรักษาการเจ้าอาวาส คือ พระพิทัศน์ สุทสฺสโน

วัดท่าชะมวงสร้างขึ้นโดยนายบุญล่อง ห้าวหาญ เป็นผู้ดำเนินการสร้างวัดและตั้งวัด ได้รับอนุญาตให้สร้างวัดเมื่อวันที่ 26 พฤศจิกายน พ.ศ. 2523 กระทรวงศึกษาธิการประกาศตั้งวัดเมื่อวันที่ 18 พฤศจิกายน พ.ศ. 2524 ได้รับพระราชทานวิสุงคามสีมาเมื่อวนที่ 13 กรกฎาคม พ.ศ. 2536

อาคารเสนาสนะประกอบด้วย ศาลาการเปรียญกว้าง 8 เมตร ยาว 25 เมตร สร้างเมื่อ พ.ศ. 2515 เป็นอาคารครึ่งตึกครึ่งไม้ ศาลาอเนกประสงค์กว้าง 7 เมตร ยาว 14 เมตร สร้างเมื่อ พ.ศ. 2530 เป็นอาคารไม้ ศาลาบำเพ็ญกุศลกว้าง 8 เมตร ยาว 14 เมตร สร้างเมื่อ พ.ศ. 2560 เป็นอาคารคอนกรีตเสริมเหล็ก กุฎิสงฆ์จำนวน 7 หลัง ณาปนสถานจำนวน 1 หลัง หอระฆัง จำนวน 1 หลังและโรงครัวจำนวน 1 หลัง ปูชนียวัตถุมีพระประธานในศาลาการเปรียญ ปางมารวิชัย

อ้างอิง
-------

1. ↑  สมคิด ทองสิมา, บุญมา ศรีสุรเมธี, อรรจนีลดา วุฒิจันทร์. *ประวัติวัดทั่วราชอาณาจักรเล่ม 3* (1 ed.). กองพุทธศาสนสถาน สำนักงานพระพุทธศาสนาแห่งชาติ. p. 378.`{{cite book}}`: CS1 maint: multiple names: authors list (ลิงก์)
2. ↑  "วัดท่าชะมวง". พระสังฆาธิการ.
3. ↑  "พระประธานประจำศาลาการเปรียญ".
**คิม ซ็อก-รยู** (เกาหลี: 김석류; อังกฤษ: Kim SeokRyoo; 25 สิงหาคม ค.ศ. 1983) เป็นอดีตผู้ประกาศข่าวเบสบอลชาวเกาหลีใต้ ทางเคเบิลทีวีบรอดคาสติ้ง ช่องเคบีเอส เอ็น

ประวัติ
-------

คิม ซ็อก-รยู เกิดที่โซล ประเทศเกาหลีใต้ ใน ค.ศ. 2002 เธอได้เข้าเรียนคณะมนุษยนิเวศวิทยา มหาวิทยาลัยฮันยัง เอกออกแบบตกแต่งภายใน และใน ค.ศ. 2005 ได้รับทุนนักศึกษาแลกเปลี่ยนที่มหาวิทยาลัยวาเซดะ ประเทศญี่ปุ่น เป็นระยะเวลาหนึ่งปี

ภายหลังจากสำเร็จการศึกษา เธอก็รู้สึกว่าไม่ได้ทำงานตรงกับสาขาที่เรียนมารวมถึงความถนัด โดยได้ทำงานเป็นผู้รายงานข่าวเศรษฐกิจทางช่อง ฮันกุก กยองเจ ทีวี ในช่วงระยะเวลาสั้นๆ และใน ค.ศ. 2007 เธอได้เป็นผู้ประกาศข่าวทางสถานีเคเบิลทีวีช่อง เคบีเอส เอ็น และเริ่มทำงานในระดับอาชีพในสายกีฬา โดยเป็นผู้รายงานทางช่องเคบีเอส เอ็น สปอร์ท เธอเป็นผู้ประกาศข่าวในรายการกีฬาหลายรายการ อาทิ เบสบอลอาชีพเกาหลี, เค-ลีก, วี-ลีก, ลีกเบสบอลเกาหลี และ ซีรึม รวมถึง *ทีอาโม ซีรีส์เอ* ซึ่งเป็นรายการโทรทัศน์เกี่ยวกับ กัลโช่ ซีรีส์เอ

จากนั้น เธอก็ค่อยๆกลายเป็นผู้ประกาศข่าวการแข่งขันเบสบอลอาชีพของทั้งสามรายการ ซึ่งก่อนหน้านี้ เธอเป็นคนนอกของวงการเบสบอล ก่อนที่เธอจะเป็นผู้เชี่ยวชาญในวงการเบสบอล เธอได้ทำการศึกษาอย่างจริงจัง โดยได้ทำการสัมภาษณ์เป็นจำนวนมากและออกศึกษานอกสถานที่ ใน ค.ศ. 2009 เธอเขียนบทความในคอลัมน์ เจมีซีนึน คิมซ็อก-รยูดา ของหนังสือพิมพ์กีฬา *อิลกัน ซือโพซึ* รวมถึงได้ทำงานด้านสัมภาษณ์ ตั้งแต่ ค.ศ. 2009 ให้แก่รายการ *ไอเลิฟเบสบอล* (I Love Baseball) ในขณะที่ต้นปี ค.ศ. 2010 เธอได้ถ่ายทอดประสบการณ์ความก้าวหน้า และการร่วมงานกับรายการเบสบอลผ่านทางหนังสือที่มีชื่อว่า *คิมซ็อก-รยูอุย ไอเลิฟเบสบอล*

ในขณะเดียวกัน เดือนเมษายน ค.ศ. 2010 คิมก็ได้กลายเป็นผู้ประกาศข่าวทางช่องเคบีเอสทูทีวี พนปังซง ในรายการ *ชอนฮามูจอก ยากูดัน สเปเชียลแมทช์* และได้ทำงานอยู่ในช่วงระยะเวลาหนึ่ง

เธอได้ประกาศถึงการแต่งงานกับนักเบสบอลชื่อ คิม แทคยูน ในเดือนตุลาคม ค.ศ. 2010 และหลังจากนั้นไม่นาน เธอก็ได้ออกจากรายการโทรทัศน์ที่เธอทำอยู่ ก่อนที่จะเข้าสู่พิธีวิวาห์ โดยเธอได้แต่งงานกับ คิม แทคยูน ในวันที่ 12 ธันวาคม ค.ศ. 2010  หลังจากนั้น เธอได้ติดตามสามีของเธอไปเพื่อศึกษาต่อ ณ ประเทศญี่ปุ่น

หนังสือ
-------

* ค.ศ. 2010. *김석류의 아이 러브 베이스볼*. ชิกงซา. รวม 296 หน้า. ISBN 9788952758521.

รางวัลที่ได้รับ
---------------

* ค.ศ. 2010 อันดับที่ 4 เคเบิลทีวีบรอดคาสติ้ง - รางวัลดาวแห่งปี

อ้างอิง
-------

1. 1 2 3  중앙일보 - 2009년 9월 기사 "김석류 아나운서가 말하는 야구 그리고 나" เก็บถาวร 2013-04-26 ที่ archive.today
2. 1 2 3  10 아시아 - 2010년 6월 기사 "김석류, My name is..." เก็บถาวร 2017-02-13 ที่ เวย์แบ็กแมชชีน
3. 1 2  10 아시아 - 2010년 6월 기사 "김석류, 야구 아는 여자" เก็บถาวร 2017-02-13 ที่ เวย์แบ็กแมชชีน
4. ↑  일간 스포츠 - 2010년 3월 기사 "김석류에 송지선·홍수아까지 ‘야구장 여신’ 입담 전쟁" เก็บถาวร 2010-08-11 ที่ เวย์แบ็กแมชชีน
5. ↑  매일경제신문 - 2010년 4월 기사 "‘아테나’ 김석류 vs ‘아프로디테’ 송지선·김민아 아나운서"[*ลิงก์เสีย*]
6. ↑  중앙SUNDAY - 2010년 5월 기사 "인터뷰 끝난 뒤 "부정 탄다" 소금 뿌리던 구단들 끝없는 열정에 이젠 한식구 대접"
7. ↑  미디어스 - 2010년 5월 기사 "프로 야구 여성 아나운서 전성시대!?"
8. ↑  레이디 경향 - 2010년 5월 기사 "김석류 아나운서의 여자들이 야구 100배 즐기는 법"
9. ↑  스포츠 칸 - 2010년 5월 기사 "‘여신’ 김석류 아나운서가 쓰는 야구와의 연애담"
10. ↑  "김석류 아나운서 '천하무적 야구단' 중계 캐스터 낙점" (ภาษาเกาหลี). GyeongHyang Newspaper. 2010-04-16.
11. 1 2  "김태균 피앙새 김석류, 모든 방송 활동 접어요" (ภาษาเกาหลี). MyDaily. 2010-08-22.
12. ↑  ""남편 출장갔다 오는날 日 대지진" 카페 글쓴이는 '야구여신' 김석류" (ภาษาเกาหลี). JoongAng News. 2011-12-26.
13. ↑  네이버 책 :: 네이버는 책을 사랑합니다

แหล่งข้อมูลอื่น
---------------

* KBS N Sports 아이 러브 베이스볼 - 공식 웹사이트
1965 film by Wang Ping


The East Is Red

---

*หากมีปัญหาในการเล่นไฟล์นี้ ดูที่ วิธีใช้สื่อ*

***ตงฟางหง*** หรือ ***บูรพาแดง*** (จีนตัวย่อ: 东方红; จีนตัวเต็ม: 東方紅; พินอิน: *Dōngfāng Hóng*) หรือที่รู้จักในชื่อ ***บูรพาแดง: มหากาพย์เพลงและการเต้นรำ*** เป็นภาพยนตร์จีนปี พ.ศ. 2508 กำกับโดยหวัง ผิง โดยอิงจากการแสดงละครเวทีที่มหาศาลาประชาชนเมื่อปี พ.ศ. 2507 เนื้อหาของภาพยนตร์บอกเล่าถึงประวัติศาสตร์โดยย่อของการปฏิวัติจีนและพรรคคอมมิวนิสต์จีนภายใต้การนำของเหมา เจ๋อตง เริ่มตั้งแต่ขบวนการ 4 พฤษภาคมจนถึงสงครามกลางเมืองจีนกับพรรคก๊กมินตั๋ง และชัยชนะของพรรคคอมมิวนิสต์กับการสถาปนาสาธารณรัฐประชาชนจีน ภาพยนตร์เรื่องนี้วางจำหน่ายในปัจจุบันทั้งในรูปแบบซีดีและวิดีโอ รวมถึงในโลกออนไลน์พร้อมคำบรรยายภาษาอังกฤษ

ความเป็นมา
----------

พล็อต
-----

บริบททางประวัติศาสตร์
---------------------

การดัดแปลงภาพยนตร์
------------------

ความสัมพันธ์กับการปฏิวัติทางวัฒนธรรม
------------------------------------

เพลงประกอบ
----------

ฉากโหมโรง
### โหมโรง

* บูรพาแดง

### ฉากที่ 1: รุ่งอรุณแห่งตะวันออก

### ฉากที่ 2: ประกายไฟลุกไหม้ทุ่งหญ้า

### ฉากที่ 3: แม่น้ำและภูเขานับพัน

### ฉากที่ 4: สัญญาณแห่งสงครามต่อต้านญี่ปุ่น

### ฉากที่ 5: ฝังศพราชวงศ์เชียง

### ฉากที่ 6: ชาวจีนลุกขึ้นยืน

การวิเคราะห์
------------

งานศิลปะที่เกี่ยวข้อง
---------------------

อ้างอิง
-------

1. 1 2  音乐舞蹈史诗《东方红》成为经典的背后
**แอโฟรบาสเกต 2021** (อังกฤษ: FIBA AfroBasket 2021) เป็นการแข่งขันแอโฟรบาสเกตครั้งที่ 30 ซึ่งเป็นการแข่งขันบาสเกตบอลชายชิงแชมป์ระดับทวีปของแอฟริกา การแข่งขันนี้เป็นเจ้าจัดการแข่งขันโดยประเทศรวันดาซึ่งเป็นครั้งแรก เดิมกำหนดจะจัดขึ้นระหว่างวันที่ 17 ถึง 29 สิงหาคม พ.ศ. 2564 แต่ถูกเลื่อนออกไปหนึ่งสัปดาห์เนื่องจากการระบาดทั่วของโควิด-19 เป็นวันที่ 24 สิงหาคม ถึง 5 กันยายน พ.ศ. 2564

การแข่งขันนี้มี 16 ทีม โดยซูดานใต้ เปิดตัวครั้งแรกในแอโฟรบาสเกต ตูนิเซียเป็นทีมป้องกันแชมป์ โดยชนะการแข่งขันปี 2017 และพวกเขาป้องกันตำแหน่งด้วยชัยชนะเหนือไอวอรีโคสต์ในอบชิงชนะเลิศ ในขณะที่เซเนกัลได้รับเหรียญทองแดง

สนาม
----

การแข่งขันทั้งหมดจัดขึ้นที่ Kigali Arena ซึ่งเปิดในเดือนสิงหาคม 2019 นอกจากนี้ยังเป็นสนามกีฬาในร่มที่ใหญ่ที่สุดในแอฟริกาตะวันออกอีกด้วย

|  |  |
| --- | --- |
| คิกาลี | แอโฟรบาสเกต 2021ตั้งอยู่ในประเทศรวันดาคิกาลี**คิกาลี** |
| Kigali Arena |
| ความจุ: **10,000** ที่นั่ง |
|  |

การจับฉลาก
----------

การจับสลากมีขึ้นในวันที่ 28 พฤษภาคม 2021

ผู้เล่น
-------

บทความหลัก: AfroBasket 2021 squads
แต่ละทีมประกอบด้วยผู้เล่น 12 คน

อ้างอิง
-------

1. ↑  "Overview". *FIBA.basketball* (ภาษาอังกฤษ). สืบค้นเมื่อ 4 September 2021.
2. ↑  Sikubwabo, Damas (24 June 2019). "Rwanda Wins Afrobasket 2021 Bid, Beating 3 Others". *All Africa*. สืบค้นเมื่อ 24 June 2019.
3. ↑  "FIBA's Executive Committee confirms global calendar update". FIBA. 9 April 2020.
4. ↑  "Mejri and Roll spark Tunisia to FIBA AfroBasket 2021 title". FIBA. 5 September 2021.
5. ↑  "Draw results in for 2021 FIBA AfroBasket". FIBA. 28 May 2021.

แหล่งข้อมูลอื่น
---------------

* Official website
* Tournament summary

แม่แบบ:บาสเกตบอลชิงแชมป์แอฟริกา
**บูลลี** โดยประเทศในแถบยุโรป วางจำหน่ายในชื่อว่า **Canis** **Canem** **Edit** (อังกฤษ: Bully) เป็นวิดีโอเกมแนวโอเพนเวิลด์และประเภทแอ็คชั่นผจญภัย พัฒนาโดย Rockstar Vancouver วางจำหน่ายโดย Rockstar Games สำหรับเครื่องเล่นเพลย์สเตชัน 2 ในวันที่ 17 ตุลาคม ค.ศ. 2006 โดยวางจำหน่ายเมื่อวันที่ 17 ตุลาคม 2006 สำหรับเครื่อง เพลย์สเตชัน โดยภายหลังมีเวอร์ชันรีมาสเตอร์ , ที่รู้จักกันดีใน Scholarship Editon พัฒนาโดย Rockstar New England พัฒนาโดย Rockstar New England และวางจำหน่ายเมื่อ 4 มีนาคม พ.ศ. 2552 สำหรับเครื่อง เอกซ์บอกซ์ 360 และ เครื่อง วี (เครื่องเล่นเกม) , และวางจำหน่าย 21 ตุลาคม พ.ศ. 2552 สำหรับ ไมโครซอฟท์ วินโดว์ และล่าสุดปี 2559 บูลลี่ ได้ถูกนำมา remaster ใหม่อีกครั้ง ในวาระฉลองครบรอบ10ปีของเกม โดยใช้ชื่อว่า bully aniversary edition ในระบบ ios และ android ทั้งยังปรับกราฟริคให้สวยขึ้นกว่าเดิมตัวเกมอยู่ในเมืองสุมมตินามว่า Bullworth , โดยเนื้อเรื่องจะพูดถึงนักเรียนและความพยายามของเขาถึงการจัดการระบบของโรงเรียน , ความโอเพนเวิลด์ของตัวเกมทำให้ผู้เล่นสามารถโลดเล่นในเมือง Bullworth

อ้างอิง
-------

1. ↑  "Take-Two Interactive Software, Inc. Reports Strong Second Quarter Fiscal 2008 Financial Results" (Press release). Take-Two Interactive. 5 June 2008. คลังข้อมูลเก่าเก็บจากแหล่งเดิมเมื่อ 2017-06-27. สืบค้นเมื่อ 6 June 2008.
2. ↑  "Bully". Rockstar Games. 29 June 2008. สืบค้นเมื่อ 30 June 2008.
3. ↑  "Gamebryo". *Gamebryo.com*.
4. ↑  Richardson, Ben (1 September 2006). "Bully in name change shock". GamesRadar. สืบค้นเมื่อ 1 September 2006.
5. ↑
6. ↑
7. ↑
8. ↑
9. ↑
10. ↑

แหล่งข้อมูลอื่น
---------------


วิกิคำคมมีคำคมเกี่ยวกับ ***Bully***

* Official *Bully* homepage
* Official *Canis Canem Edit* homepage